title: Kommissionens Gennemførelsesforordning (EU) 2020/194 af 12. februar 2020 om nærmere regler for anvendelsen af Rådets forordning (EU) nr. 904/2010 for så vidt angår særordninger for afgiftspligtige personer, der leverer ydelser til ikkeafgiftspligtige personer, udfører fjernsalg af varer og visse indenlandske leveringer af varer

text:
                  13.2.2020

                  DA

                  Den Europæiske Unions Tidende

                  L 40/114

         KOMMISSIONENS GENNEMFØRELSESFORORDNING (EU) 2020/194
         af 12. februar 2020
         om nærmere regler for anvendelsen af Rådets forordning (EU) nr. 904/2010 for så vidt angår særordninger for afgiftspligtige personer, der leverer ydelser til ikkeafgiftspligtige personer, udfører fjernsalg af varer og visse indenlandske leveringer af varer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (1), særlig artikel 47l, litra a) og b), og
         ud fra følgende betragtninger:

                     (1)

                     Afsnit XII, kapitel 6, i Rådets direktiv 2006/112/EF (2), som omhandler særordninger for afgiftspligtige personer, der leverer visse ydelser, er blevet ændret ved Rådets direktiv (EU) 2017/2455 (3) og Rådets direktiv (EU) 2019/1995 (4) med henblik på at udvide særordningerne. De foranstaltninger, der er nødvendige for at efterkomme ændringsdirektiverne, skal anvendes fra den 1. januar 2021.

                     (2)

                     I forordning (EU) nr. 904/2010 er der fastsat regler om administrativt samarbejde og bekæmpelse af svig vedrørende merværdiafgift (moms). Nævnte forordnings artikel 47b, 47c, 47d og 47e omhandler udveksling af oplysninger om særordningerne som omhandlet i afsnit XII, kapitel 6, i direktiv 2006/112/EF. I artiklerne foreskrives navnlig udvekslingen af identifikationsoplysninger og oplysninger om momsangivelser samt udvekslingen af enhver efterfølgende ændring i oplysningerne. Disse artikler finder anvendelse fra den 1. januar 2021.

                     (3)

                     For at sikre, at de oplysninger, der er omhandlet i disse artikler, udveksles på en ensartet måde, er det nødvendigt at vedtage de tekniske detaljer for sådanne udvekslinger, herunder en ensartet elektronisk meddelelse. Dette vil også muliggøre en ensartet udvikling af de tekniske og funktionelle specifikationer, eftersom de dermed følger en reguleret ramme.

                     (4)

                     Visse oplysninger såsom udelukkelse fra særordninger, frivilligt ophør eller ændring af identifikationsmedlemsstat bør også udveksles hurtigst muligt og på en ensartet måde, således at medlemsstaterne kan overvåge den korrekte anvendelse af særordningerne og bekæmpe svig. Med henblik herpå bør der fastlægges fælles ordninger for elektronisk udveksling af sådanne oplysninger.

                     (5)

                     For at holde den administrative byrde for afgiftspligtige personer nede på et minimum bør der opstilles visse krav til den elektroniske grænseflade, der gør det lettere for afgiftspligtige personer at indsende identifikationsoplysninger og momsangivelser. Medlemsstaterne forhindres ikke i at etablere supplerende funktioner til yderligere at reducere de administrative byrder.

                     (6)

                     Det bør præciseres, hvilke oplysninger der skal indgives i de tilfælde, hvor der i en bestemt periode ikke foretages leveringer under særordningerne.

                     (7)

                     For at sætte medlemsstaterne og afgiftspligtige personer i stand til at henvise til momsangivelserne på en utvetydig måde i efterfølgende meddelelser, herunder om betaling af moms, bør identifikationsmedlemsstaten tildele hver momsangivelse et individuelt referencenummer.

                     (8)

                     Denne forordning bør anvendes fra den dato, fra hvilken artikel 47b, 47c, 47d og 47e i forordning (EU) nr. 904/2010 finder anvendelse.

                     (9)

                     I Kommissionens gennemførelsesforordning (EU) nr. 815/2012 (5) fastlægges nærmere bestemmelser i henhold til artikel 44 og 45 i forordning (EU) nr. 904/2010 om udveksling af oplysninger om særordningerne for teleydelser, radio- og tv-spredningstjenester eller elektroniske tjenesteydelser. Disse artikler gælder for perioden fra den 1. januar 2015 til den 31. december 2020. Gennemførelsesforordning (EU) nr. 815/2012 bør derfor ophæves med virkning fra den 1. januar 2021. Den gælder dog fortsat indtil den 10. februar 2024 i forbindelse med indgivelsen og korrektioner af momsangivelser i forbindelse med leveringer af ydelser, der er omfattet af en af særordningerne som omhandlet i nævnte gennemførelsesforordning, der er foretaget før den 1. januar 2021,

                     (10)

                     Foranstaltningerne i denne forordning er i overensstemmelse med udtalelse fra Det Stående Udvalg for Administrativt Samarbejde —

               VEDTAGET DENNE FORORDNING:

            Artikel 1
            Definitioner
            I denne forordning forstås ved:

                        1)

                        »ikke-EU-ordning«: den i direktiv 2006/112/EF, afsnit XII, kapitel 6, afdeling 2, fastlagte særordning for ydelser leveret af afgiftspligtige personer, der ikke er etableret i Fællesskabet

                        2)

                        »EU-ordning«: den i direktiv 2006/112/EF, afsnit XII, kapitel 6, afdeling 3, fastlagte særordning for fjernsalg af varer inden for Fællesskabet, for levering af varer inden for en medlemsstat ved hjælp af elektroniske grænseflader, der formidler sådanne leveringer i overensstemmelse med artikel 14a, stk. 2, i direktiv 2006/112/EF, og for ydelser leveret af afgiftspligtige personer, der er etableret i Fællesskabet, men ikke i forbrugsmedlemsstaten

                        3)

                        »importordning«: den i direktiv 2006/112/EF, afsnit XII, kapitel 6, afdeling 4, fastlagte særordning for fjernsalg af varer indført fra tredjelandsområder eller tredjelande

                        4)

                        »særordninger«: ikke-EU-ordningen, EU-ordningen og importordningen.

            Artikel 2
            Den elektroniske grænseflades funktioner
            Den elektroniske grænseflade i identifikationsmedlemsstaten, hvormed en afgiftspligtig person eller en formidler, som handler på dennes vegne, registrerer anvendelsen af en af særordningerne, og via hvilken den pågældende person eller dennes formidler indgiver merværdiafgiftsangivelser (momsangivelser) under ordningen til identifikationsmedlemsstaten, skal have følgende funktioner:

                        a)

                        den skal give mulighed for at gemme de oplysninger og eventuelle ændringer i oplysningerne, som skal meddeles i henhold til artikel 361 eller 369p i direktiv 2006/112/EF, og de oplysninger, som momsangivelsen skal indeholde i henhold til artikel 365, 369g eller 369t i direktiv 2006/112/EF, før oplysningen eller ændringen indgives

                        b)

                        den skal gøre det muligt for den afgiftspligtige person eller en formidler, som handler på dennes vegne, at indgive de relevante oplysninger om momsangivelser via en elektronisk filoverførsel på de betingelser, som er fastlagt af identifikationsmedlemsstaten.

            Artikel 3
            Fremsendelse af identifikationsoplysninger

               1.   Identifikationsmedlemsstaten fremsender følgende oplysninger til de øvrige medlemsstater via CCN/CSI-netværket, herunder eventuelle ændringer i oplysningerne:

                           (a)

                           oplysninger til identifikation af den afgiftspligtige person, der anvender ikke-EU-ordningen

                           (b)

                           oplysninger til identifikation af den afgiftspligtige person, der anvender EU-ordningen

                           (c)

                           oplysninger til identifikation af den afgiftspligtige person, der anvender importordningen

                           (d)

                           oplysninger til identifikation af en formidler

                           (e)

                           informationsnummeret, som er tildelt den afgiftspligtige person eller en formidler.

               2.   Den ensartede elektroniske meddelelse i bilag I anvendes til at sende de oplysninger, der er nævnt i stk. 1, ved at benytte følgende kolonner i givne tilfælde:

                           a)

                           kolonne B for ikke-EU-ordningen

                           (b)

                           kolonne C for EU-ordningen

                           (c)

                           kolonne D for importordningen til identifikation af den afgiftspligtige person i overensstemmelse med artikel 369p, stk. 1 eller 3, i direktiv 2006/112/EF

                           (d)

                           kolonne E for importordningen til identifikation af den formidleren i overensstemmelse med artikel 369p, stk. 2, i direktiv 2006/112/EF.

               3.   Identifikationsmedlemsstaten underretter via CCN/CSI-netværket, ved hjælp af den ensartede elektroniske meddelelse i bilag II til denne forordning, straks de andre medlemsstater, hvis den afgiftspligtige person:

                           a)

                           udelukkes fra, eller slettes fra identifikationsregistret for, en af særordningerne i overensstemmelse med artikel 363, 369e eller 369r, stk. 1 eller 3, i direktiv 2006/112/EF

                           (b)

                           frivilligt ophører med at anvende en af særordningerne

                           (c)

                           ændrer identifikationsmedlemsstat inden for rammerne af EU- eller importordningen.

               4.   Identifikationsmedlemsstaten underretter via CCN/CSI-netværket, ved hjælp af den ensartede elektroniske meddelelse i bilag II til denne forordning, straks de andre medlemsstater, hvis formidleren:

                           a)

                           slettes fra identifikationsregistret i overensstemmelse med artikel 369r, stk. 2, i direktiv 2006/112/EF

                           b)

                           frivilligt ophører med at handle som formidler

                           (c)

                           ændrer identifikationsmedlemsstat.

               5.   Det individuelle momsregistreringsnummer, som er tildelt til eller, hvis det er relevant, vedrører afgiftspligtige personer i henhold til artikel 369q, stk. 1 og 3, i direktiv 2006/112/EF, udveksles automatisk mellem identifikationsmedlemsstaten og de øvrige medlemsstater via et centralt register eller et andet pålideligt dataudvekslingsværktøj på en måde, der sikrer, at medlemsstaterne til hver en tid har en ajourført oversigt over gyldigheden af alle sådanne momsregistreringsnumre, som er tildelt af alle medlemsstater.

            Artikel 4
            Den afgiftspligtige persons eller formidlerens indgivelse af momsangivelser

               1.   Den afgiftspligtige person eller, hvis det i kraft af importordningen er relevant, formidleren, der handler på dennes vegne, indgiver momsangivelser med de oplysninger, der er angivet i artikel 365, 369g eller 369t i direktiv 2006/112/EF, til identifikationsmedlemsstaten ved hjælp af den ensartede elektroniske meddelelse i bilag III til denne forordning. Kolonne B i den nævnte ensartede elektroniske meddelelse anvendes for ikke-EU-ordningen, kolonne C for EU-ordningen og kolonne D for importordningen.

               2.   Når en afgiftspligtig person i forbindelse med en særordning ikke foretager leveringer af varer eller ydelser under nævnte særordning i nogen medlemsstat i løbet af en afgiftsperiode, og denne ikke foretager ændringer af tidligere momsangivelser, skal der udfyldes en nulmomsangivelse. Til dette formål udfyldes kun de følgende rubrikker i den ensartede elektroniske meddelelse i bilag III:

                           a)

                           rubrik 1, 2, 11 og 24 for ikke-EU-ordningen

                           (b)

                           rubrik 1, 2, 21 og 24 for EU-ordningen og

                           (c)

                           rubrik 1, 1a, 2, 11 og 24 for importordningen.

               3.   Den afgiftspligtige person eller, hvis det i kraft af importordningen er relevant, formidleren, der handler på dennes vegne, skal kun anføre leveringer i forbindelse med en forbrugsmedlemsstat, hvis der i løbet af afgiftsperioden er foretaget leveringer af varer eller ydelser under særordningerne i den pågældende medlemsstat.
               Hvad angår EU-ordningen skal den afgiftspligtige person derudover kun anføre leveringer som omhandlet i artikel 369g, stk. 2, litra a) og b), i direktiv 2006/112/EF i forbindelse med en medlemsstat, hvorfra varerne forsendes eller transporteres, hvis varerne, som er omfattet af EU-ordningen, i løbet af afgiftsperioden forsendes eller transporteres fra den pågældende medlemsstat. Tilsvarende skal den afgiftspligtige person kun anføre leveringer fra en etableringsmedlemsstat, hvis der i løbet af afgiftsperioden er foretaget leveringer af ydelser under EU-ordningen fra den pågældende medlemsstat.

            Artikel 5
            Fremsendelse af oplysninger i momsangivelser
            Oplysningerne i de momsangivelser, der er omhandlet i artikel 4, stk. 1, fremsendes af identifikationsmedlemsstaten via CCN/CSI-netværket ved hjælp af den ensartede elektroniske meddelelse i bilag III:

                        a)

                        til hver af de forbrugsmedlemsstater, der er anført i momsangivelsen

                        b)

                        i forbindelse med EU-ordningen derudover også til hver af de følgende medlemsstater, der er anført i momsangivelsen:

                                    i)

                                    hver medlemsstat, hvorfra varer forsendes eller transporteres

                                    ii)

                                    hver etableringsmedlemsstat, hvorfra ydelser er blevet leveret.

                  I forbindelse med stk. 1 skal identifikationsmedlemsstaten tilsende hver relevant medlemsstat de generelle oplysninger i del 1 i den ensartede elektroniske meddelelse i bilag III sammen med oplysningerne i del 2, 3 og 4 i samme ensartede elektroniske meddelelse vedrørende den pågældende medlemsstat.

            Artikel 6
            Individuelt referencenummer
            De oplysninger, der fremsendes i henhold til artikel 5, skal indeholde et af identifikationsmedlemsstaten tildelt referencenummer, der er individuelt for den specifikke momsangivelse.

            Artikel 7
            Ophævelse
            Gennemførelsesforordning (EU) nr. 815/2012 ophæves med virkning fra den 1. januar 2021.
            Hvad angår indgivelsen og korrektioner af momsangivelser i forbindelse med leveringer af ydelser, der er omfattet af en af særordningerne som omhandlet i gennemførelsesforordning (EU) nr. 815/2012, som er foretaget før den 1. januar 2021, finder gennemførelsesforordningen dog fortsat anvendelse indtil den 10. februar 2024.

            Artikel 8
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 12.10.2010, s. 1.

            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).

            (3)  Rådets direktiv (EU) 2017/2455 af 5. december 2017 om ændring af direktiv 2006/112/EF og direktiv 2009/132/EF for så vidt angår visse momsforpligtelser i forbindelse med levering af ydelser og fjernsalg af varer (EUT L 348 af 29.12.2017, s. 7).

            (4)  Rådets direktiv (EU) 2019/1995 af 21. november 2019 om ændring af direktiv 2006/112/EF for så vidt angår bestemmelserne om fjernsalg af varer og visse indenlandske leveringer af varer (EUT L 310 af 2.12.2019, s. 1).

            (5)  Kommissionens gennemførelsesforordning (EU) nr. 815/2012 af 13. september 2012 om gennemførelsesbestemmelser til Rådets forordning (EU) nr. 904/2010 for så vidt angår særordninger for ikke-etablerede afgiftspligtige personer, der leverer teleydelser, radio- og tv-spredningstjenester eller elektroniske tjenesteydelser til ikke-afgiftspligtige personer (EUT L 249 af 14.9.2012, s. 3).

            BILAG I
            Identifikationsoplysninger

                        Kolonne A

                        Kolonne B

                        Kolonne C

                        Kolonne D

                        Kolonne E

                        Rubrik

                        Ikke-EU-ordningen

                        EU-ordningen

                        Importordningen
                        (Identifikation af den afgiftspligtige person)

                        Importordningen
                        (Identifikation af formidleren)

                        1

                        Individuelt momsregistreringsnummer tildelt af identifikationsmedlemsstaten i overensstemmelse med artikel 362 i direktiv 2006/112/EF  (1)

                        Individuelt momsregistreringsnummer tildelt af identifikationsmedlemsstaten i overensstemmelse med artikel 369d i direktiv 2006/112/EF, herunder landekode

                        Individuelt momsregistreringsnummer tildelt af identifikationsmedlemsstaten i overensstemmelse med artikel 369q, stk. 1 eller 3, i direktiv 2006/112/EF  (2)

                        Individuelt registreringsnummer tildelt af identifikationsmedlemsstaten i overensstemmelse med artikel 369q, stk. 2, i direktiv 2006/112/EF  (3)

                        1a

                        Formidlerens individuelle registreringsnummer, som er tildelt i henhold til artikel 369q, stk. 2, i direktiv 2006/112/EF, hvis den afgiftspligtige person er repræsenteret ved en formidler

                        2

                        Nationalt skattenummer

                        Nationalt skattenummer  (4)

                        2a

                        Eventuelt momsregistreringsnummer

                        Momsregistreringsnummer

                        3

                        Selskabets navn

                        Selskabets navn

                        Selskabets navn

                        Selskabets navn

                        4

                        Selskabets firmanavn(e), hvis det er forskelligt fra selskabets navn

                        Selskabets firmanavn(e), hvis det er forskelligt fra selskabets navn

                        Selskabets firmanavn(e), hvis det er forskelligt fra selskabets navn

                        Selskabets firmanavn(e), hvis det er forskelligt fra selskabets navn

                        5

                        Selskabets fuldstændige postadresse  (5)

                        Selskabets fuldstændige postadresse  (5)

                        Selskabets fuldstændige postadresse ( (5)

                        Selskabets fuldstændige postadresse ( (5)

                        6

                        Det land, hvor den afgiftspligtige person har sit forretningssted

                        Det land, hvor den afgiftspligtige person har sit forretningssted, hvis det ikke er i Unionen

                        Det land, hvor den afgiftspligtige person har sit forretningssted

                        Medlemsstaten, hvor formidleren har sit forretningssted eller, i mangel af et forretningssted i Unionen, medlemsstaten, hvor formidleren har et fast driftssted, og hvori denne anfører at ville gøre brug af importordningen på vegne af den eller de afgiftspligtig(e) person(er), som vedkommende repræsenterer.

                        7

                        Den afgiftspligtige persons e-mailadresse

                        Den afgiftspligtige persons e-mailadresse

                        Den afgiftspligtige persons e-mailadresse

                        Formidlerens e-mailadresse

                        8

                        Den afgiftspligtige persons websted(er)

                        Den afgiftspligtige persons eventuelle websted(er)

                        Den afgiftspligtige persons websted(er)

                        9

                        Kontaktnavn

                        Kontaktnavn

                        Kontaktnavn

                        Kontaktnavn

                        10

                        Telefonnummer

                        Telefonnummer

                        Telefonnummer

                        Telefonnummer

                        11

                        IBAN- eller OBAN-nummer

                        IBAN-nummer

                        IBAN-nummer  (6)

                        IBAN-nummer  (7)

                        12

                        BIC-nummer  (8)

                        BIC-nummer  (8)

                        BIC-nummer  (6)
                            (8)

                        BIC-nummer  (7)
                            (8)

                        13.1

                        Individuelt momsregistreringsnummer/-numre eller, hvis det ikke foreligger, det eller de skatteregistreringsnummer/-numre, der er tildelt af den eller de medlemsstat(er), hvor den afgiftspligtige person har et eller flere fast(e) driftssted(er), bortset fra i identifikationsmedlemsstaten og i den eller de medlemsstat(er), hvorfra varer forsendes eller transporteres, bortset fra identifikationsmedlemsstaten  (9)

                        Angivelse af, om den afgiftspligtige person har et fast driftssted i medlemsstaten  (14)

                        Individuelt momsregistreringsnummer/-numre eller, hvis det ikke foreligger, det eller de skatteregistreringsnummer/-numre, der er tildelt af den eller de medlemsstat(er), hvor den afgiftspligtige person har et eller flere fast(e) driftssted(er), bortset fra i identifikationsmedlemsstaten  (9)

                        Individuelt momsregistreringsnummer/-numre eller, hvis det ikke foreligger, det eller de skatteregistreringsnummer/-numre, der er tildelt af den eller de medlemsstat(er), hvor formidleren har et eller flere fast(e) driftssted(er), bortset fra i identifikationsmedlemsstaten ( (9)

                        14.1

                        Fuldstændig postadresse og firmanavn for de faste driftssteder og steder, hvorfra varer forsendes eller transporteres, som er beliggende i andre medlemsstater end identifikationsmedlemsstaten  (10)

                        Fuldstændig postadresse og firmanavn for de faste driftssteder, som er beliggende i andre medlemsstater end identifikationsmedlemsstaten ( (10)

                        Fuldstændig postadresse og firmanavn for de faste driftssteder, som er beliggende i andre medlemsstater end identifikationsmedlemsstaten ( (10)

                        15.1

                        Momsregistreringsnummer/-numre tildelt af medlemsstat(er) som en ikkeetableret afgiftspligtig person  (11)

                        16.1

                        Elektronisk erklæring om, at den afgiftspligtige person ikke er etableret i Unionen

                        Elektronisk erklæring om, at den afgiftspligtige person ikke er etableret i Unionen

                        16.2

                        Angivelse af, om den afgiftspligtige person er en elektronisk grænseflade som omhandlet i artikel 14a, stk. 2, i direktiv 2006/112/EF  (14)

                        17

                        Dato for påbegyndelse af anvendelse af ordningen  (12)

                        Dato for påbegyndelse af anvendelse af ordningen  (12)

                        Dato for påbegyndelse af anvendelse af ordningen  (13)

                        18

                        Dato for den afgiftspligtige persons anmodning om registrering under ordningen

                        Dato for den afgiftspligtige persons anmodning om registrering under ordningen

                        Dato for anmodningen fra den afgiftspligtige person eller formidleren, der handler på dennes vegne, om registrering under ordningen

                        Dato for anmodning om registrering som formidler

                        19

                        Dato for identifikationsmedlemsstatens registreringsafgørelse

                        Dato for identifikationsmedlemsstatens registreringsafgørelse

                        Dato for identifikationsmedlemsstatens registreringsafgørelse

                        Dato for identifikationsmedlemsstatens registreringsafgørelse

                        20

                        Angivelse af, om den afgiftspligtige person er en momsgruppe  (14)

                        21

                        Individuelt momsregistreringsnummer/-numre tildelt af identifikationsmedlemsstaten i overensstemmelse med artikel 362, 369d eller 369q i direktiv 2006/112/EF, hvis den afgiftspligtige person tidligere har anvendt eller anvender en af ordningerne

                        Individuelt momsregistreringsnummer/-numre tildelt af identifikationsmedlemsstaten i overensstemmelse med artikel 362, 369d eller 369q i direktiv 2006/112/EF, hvis den afgiftspligtige person tidligere har anvendt eller anvender en af ordningerne

                        Individuelt momsregistreringsnummer/-numre tildelt af identifikationsmedlemsstaten i overensstemmelse med artikel 362, 369d eller 369q i direktiv 2006/112/EF, hvis den afgiftspligtige person tidligere har anvendt eller anvender en af ordningerne

                        Formidlerens nummer/numre tildelt af identifikationsmedlemsstaten i overensstemmelse med artikel 369q, stk. 2, i direktiv 2006/112/EF

               (1)  Følgende format følges: EUxxxyyyyyz, hvor xxx er identifikationsmedlemsstatens trecifrede ISO-kode, yyyyy er det femcifrede nummer tildelt af identifikationsmedlemsstaten, og z er et kontrolciffer.

               (2)  Følgende format følges: IMxxxyyyyyyz, hvor xxx er identifikationsmedlemsstatens trecifrede ISO-kode, yyyyyy er det sekscifrede nummer tildelt af identifikationsmedlemsstaten, og z er et kontrolciffer.

               (3)  Følgende format følges: INxxxyyyyyyz, hvor xxx er identifikationsmedlemsstatens trecifrede ISO-kode, yyyyyy er det sekscifrede nummer tildelt af identifikationsmedlemsstaten, og z er et kontrolciffer.

               (4)  Obligatorisk, hvis der ikke er angivet et momsregistreringsnummer i rubrik 2a.

               (5)  Der anføres et eventuelt postnummer.

               (6)  Hvis en afgiftspligtig person ikke er repræsenteret af en formidler.

               (7)  Hvis en afgiftspligtig person er repræsenteret af en formidler.

               (8)  BIC-nummeret er valgfrit.

               (9)  Hvis der er mere end et fast driftssted eller mere end en medlemsstat, hvorfra varer forsendes eller transporteres, anvendes rubrik 13.1 og 13.2 osv.

               (10)  Hvis der er mere end et fast driftssted og/eller sted, hvorfra varer forsendes eller transporteres, anvendes rubrik 14.1 og 14.2 osv.

               (11)  Hvis der af en eller flere medlemsstat(er) er tildelt mere end et momsregistreringsnummer som en ikkeetableret afgiftspligtig person, anvendes rubrik 15.1, 15.2 osv.

               (12)  Dette kan i bestemte begrænsede tilfælde være forud for datoen for registrering under ordningen.

               (13)  Datoen for påbegyndelse af anvendelse af ordningen er identisk med datoen i kolonne D, rubrik 19, og kan i tilfælde af forhåndsregistrering i overensstemmelse med artikel 2, tredje afsnit, i Rådets gennemførelsesforordning (EU) 2019/2026 ikke være før den 1. januar 2021.

               (14)  I denne rubrik sættes blot et kryds ved ja eller nej.

            BILAG II
            Oplysninger om en afgiftspligtig persons eller formidlers status i en identifikationsmedlemsstats register

                        En afgiftspligtig persons individuelle momsregistreringsnummer, der er tildelt af identifikationsmedlemsstaten, herunder landekode

                        En formidlers individuelle registreringsnummer, der er tildelt af identifikationsmedlemsstaten, herunder landekode

                        Dato, fra hvilken ændringen er effektiv

                        Årsag til ændring af den afgiftspligtige persons status i registret, ved hjælp af følgende koder:

                                    (1)

                                    Den afgiftspligtige person eller, hvis det er relevant, formidleren, der handler på dennes vegne, har meddelt identifikationsmedlemsstaten, at den afgiftspligtige person ikke længere leverer tjenesteydelser og/eller varer, der er omfattet af særordningen.

                                    (2)

                                    Det antages af identifikationsmedlemsstaten, at den afgiftspligtige persons afgiftspligtige aktiviteter, der er omfattet af særordningen, er ophørt.

                                    (3)

                                    Den afgiftspligtige person opfylder ikke længere betingelserne for at anvende særordningen.

                                    (4)

                                    Den afgiftspligtige person undlader til stadighed at overholde reglerne for særordningen.

                                    (5)

                                    Den afgiftspligtige person eller formidleren, der handler på dennes vegne, har anmodet om frivilligt at forlade ordningen.

                                    (6)

                                    Den afgiftspligtige person har anmodet om at blive identificeret i en ny identifikationsmedlemsstat.

                        Årsag til ændring af formidlerens status i registret, ved hjælp af følgende koder:

                                    (2)

                                    Formidleren har ikke handlet som formidler på vegne af en afgiftspligtig person, som anvender importordningen i en periode på to på hinanden følgende kalenderkvartaler.

                                    (3)

                                    Formidleren opfylder ikke længere betingelserne for at handle i denne egenskab.

                                    (4)

                                    Formidleren undlader til stadighed at overholde reglerne for særordningen.

                                    (5)

                                    Formidleren har anmodet om frivilligt at ophøre med at handle som formidler.

                                    (6)

                                    Formidleren har anmodet om at blive identificeret i en ny identifikationsmedlemsstat.

            BILAG III
            Momsangivelser

                           Del 1: Generelle oplysninger

                        Kolonne A

                        Kolonne B

                        Kolonne C

                        Kolonne D

                        Rubrik

                        Ikke-EU-ordningen

                        EU-ordningen

                        Importordningen

                           Individuelt referencenummer (1):

                        1.

                        Individuelt momsregistreringsnummer tildelt af identifikationsmedlemsstaten i overensstemmelse med artikel 362 i direktiv 2006/112/EF

                        Individuelt momsregistreringsnummer tildelt af identifikationsmedlemsstaten i overensstemmelse med artikel 369d i direktiv 2006/112/EF, herunder landekode

                        Individuelt momsregistreringsnummer tildelt af identifikationsmedlemsstaten i overensstemmelse med artikel 369q, stk. 1 eller 3, i direktiv 2006/112/EF

                        1a.

                        Formidlerens registreringsnummer, som er tildelt i henhold til artikel 369q, stk. 2, i direktiv 2006/112/EF, hvis den afgiftspligtige person er repræsenteret ved en formidler

                        2.

                        Afgiftsperiode  (2)

                        Afgiftsperiode  (2)

                        Afgiftsperiode  (3)

                        2a.

                        Periodens begyndelses- og slutdato  (4)

                        Periodens begyndelses- og slutdato  (4)

                        Periodens begyndelses- og slutdato  (5)

                        3.

                        Valuta

                        Valuta

                        Valuta

                           Del 2: For hver enkelt forbrugsmedlemsstat, hvor der skal betales moms
                            (6)

                           2a) Ydelser leveret
                           fra identifikationsmedlemsstaten og fast(e) driftssted(er) uden for Unionen

                           2b) Leveringer af varer, der forsendes eller transporteres fra identifikationsmedlemsstaten
                            (7)

                        4.1.

                        Landekode for forbrugsmedlemsstaten

                        Landekode for forbrugsmedlemsstaten

                        Landekode for forbrugsmedlemsstaten

                        5.1.

                        Standardmomssats i forbrugsmedlemsstaten  (8)

                        Standardmomssats i forbrugsmedlemsstaten  (8)

                        Standardmomssats i forbrugsmedlemsstaten  (8)

                        6.1.

                        Nedsat momssats i forbrugsmedlemsstaten  (8)

                        Nedsat momssats i forbrugsmedlemsstaten  (8)

                        Nedsat momssats i forbrugsmedlemsstaten  (8)

                        7.1.

                        Afgiftspligtigt beløb til standardsats  (8)

                        Afgiftspligtigt beløb til standardsats  (8)

                        Afgiftspligtigt beløb til standardsats  (8)

                        8.1.

                        Momsbeløb til standardsats  (8)

                        Momsbeløb til standardsats  (8)

                        Momsbeløb til standardsats  (8)

                        9.1.

                        Afgiftspligtigt beløb til nedsat sats  (8)

                        Afgiftspligtigt beløb til nedsat sats  (8)

                        Afgiftspligtigt beløb til nedsat sats  (8)

                        10.1.

                        Momsbeløb til nedsat sats  (8)

                        Momsbeløb til nedsat sats  (8)

                        Momsbeløb til nedsat sats  (8)

                        11.1.

                        Samlet momsbeløb, der skal betales

                        Samlet momsbeløb, der skal betales for leveringer af ydelser angivet i del 2a og leveringer af varer angivet i del 2b

                        Samlet momsbeløb, der skal betales

                           2c) Ydelser leveret fra faste driftssteder i andre medlemsstater end identifikationsmedlemsstaten
                            (9)

                           2d) Leveringer af varer, der forsendes eller transporteres fra en anden medlemsstat end identifikationsmedlemsstaten
                            (10)
                            (11)

                        12.1.

                        Landekode for forbrugsmedlemsstaten

                        13.1.

                        Standardmomssats i forbrugsmedlemsstaten  (8)

                        14.1.

                        Nedsat momssats i forbrugsmedlemsstaten  (8)

                        15.1.

                        Individuelt momsregistreringsnummer eller, hvis det ikke foreligger, skatteregistreringsnummer, herunder landekode

                                    —

                                    for det faste driftssted, hvorfra der er foretaget leveringer, eller

                                    —

                                    for driftsstedet, hvorfra varer forsendes eller transporteres.

                              Når leveringer af varer er foretaget i overensstemmelse med artikel 14a, stk. 2, i direktiv 2006/112/EF, og den afgiftspligtige person ikke har et momsregistrerings- eller skatteregistreringsnummer i den medlemsstat, hvorfra varerne forsendes eller transporteres, skal den pågældende medlemsstats landekode fortsat angives.

                        16.1.

                        Afgiftspligtigt beløb til standardsats  (8)

                        17.1.

                        Momsbeløb til standardsats  (8)

                        18.1.

                        Afgiftspligtigt beløb til nedsat sats  (8)

                        19.1.

                        Momsbeløb til nedsat sats  (8)

                        20.1.

                        Samlet momsbeløb, der skal betales for leveringer af ydelser angivet i del 2c og leveringer af varer angivet i del 2d

                           2e) Samlet beløb for leveringer fra identifikationsmedlemsstaten, leveringer af varer fra andre medlemsstater og ydelser fra alle faste driftssteder, der ikke er i identifikationsmedlemsstaten

                        21.1.

                        Samlet momsbeløb, der skal betales (rubrik 11.1 + rubrik 11.2 … + rubrik 20.1 + rubrik 20.2 …)

                           Del 3: For hver enkelt forbrugsmedlemsstat, hvor momsen korrigeres

                        22.1.

                        Afgiftsperiode  (2)

                        Afgiftsperiode  (2)

                        Afgiftsperiode  (3)

                        23.1.

                        Landekode for forbrugsmedlemsstaten

                        Landekode for forbrugsmedlemsstaten

                        Landekode for forbrugsmedlemsstaten

                        24.1.

                        Samlet momsbeløb, der fremkommer ved korrektioner af leveringer  (12)

                        Samlet momsbeløb, der fremkommer ved korrektioner af leveringer  (12)

                        Samlet momsbeløb, der fremkommer ved korrektioner af leveringer  (12)

                           Del 4: Skyldigt momsbeløb for hver forbrugsmedlemsstat

                        25.1.

                        Samlet skyldigt momsbeløb, herunder korrektioner af tidligere angivelser, pr. medlemsstat (rubrik 11.1 + rubrik 11.2 ... + rubrik 24.1 + rubrik 24.2 ...)  (12)

                        Samlet skyldigt momsbeløb, herunder korrektioner af tidligere angivelser, pr. medlemsstat (rubrik 21.1 + rubrik 21.2 ... + rubrik 24.1 + rubrik 24.2 ...)  (12)

                        Samlet skyldigt momsbeløb, herunder korrektioner af tidligere angivelser, pr. medlemsstat (rubrik 11.1 + rubrik 11.2 ... + rubrik 24.1 + rubrik 24.2 ...)  (12)

                           Del 5: Samlet skyldigt momsbeløb for alle forbrugsmedlemsstater

                        26.

                        Samlet skyldigt momsbeløb for alle medlemsstater (rubrik 25.1 + 25.2 ...)  (13)

                        Samlet skyldigt momsbeløb for alle medlemsstater (rubrik 25.1 + 25.2 ...)  (13)

                        Samlet skyldigt momsbeløb for alle medlemsstater (rubrik 25.1 + 25.2 ...)  (13)

               (1)  Det individuelle referencenummer, som er tildelt af identifikationsmedlemsstaten, skal bestå af landekode for identifikationsmedlemsstat/momsregistreringsnummer/periode — dvs. CZ/xxxxxxxxx/K1.åååå (eller /M01.åååå for importordningen) + tidsstempling. Nummeret tildeles af identifikationsmedlemsstaten, inden angivelsen fremsendes til de andre berørte medlemsstater.

               (2)  Anføres i kvartaler: K1.åååå — K2.åååå — K3.åååå — K4.åååå. Hvis der er mere end én afgiftsperiode, som skal korrigeres i del 3, anvendes rubrik 22.1.1, 22.1.2 osv.

               (3)  Anføres i kvartaler: M01.åååå — M02.åååå — M03.åååå — osv. Hvis der er mere end én afgiftsperiode, som skal korrigeres i del 3, anvendes rubrik 22.1.1, 22.1.2 osv.

               (4)  Udfyldes kun, hvis den afgiftspligtige person indgiver mere end én momsangivelse i samme kvartal. Anføres i kalenderdage: dd.mm.åååå — dd.mm.åååå.

               (5)  Udfyldes kun, hvis den afgiftspligtige person/formidleren indgiver mere end én momsangivelse i samme måned. Anføres i kalenderdage: dd.mm.åååå — dd.mm.åååå.

               (6)  Hvis der er mere end én forbrugsmedlemsstat.

               (7)  Herunder leveringer formidlet gennem en elektronisk grænseflade som omhandlet i artikel 14a, stk. 2, i direktiv 2006/112/EF, hvis forsendelsen eller transporten af disse varer påbegyndes og afsluttes i identifikationsmedlemsstaten.

               (8)  Hvis der anvendes mere end én standardmomssats i løbet af angivelsesperioden, anvendes rubrik 5.1.2, 7.1.2, 8.1.2, 13.1.2, 16.1.2, 17.1.2 osv. Hvis der anvendes mere end én nedsat momssats, anvendes rubrik 6.1.2, 9.1.2, 10.1.2, 14.1.2, 18.1.2, 19.1.2 osv.

               (9)  Hvis der er mere end ét fast driftssted, anvendes rubrik 12.2 og 20.2 osv.

               (10)  Hvis der er mere end én medlemsstat ud over identifikationsmedlemsstaten, hvorfra varer forsendes eller transporteres, anvendes rubrik 12.2 til 20.2 osv.

               (11)  Herunder leveringer formidlet gennem en elektronisk grænseflade som omhandlet i artikel 14a, stk. 2, i direktiv 2006/112/EF, hvis forsendelsen eller transporten af disse varer påbegyndes og afsluttes i den samme medlemsstat.

               (12)  Dette beløb kan være negativt.

               (13)  Negative beløb i rubrik 25.1, 25.2 osv. kan ikke tages i betragtning.


title: Kommissionens Gennemførelsesforordning (EU) 2020/196 af 13. februar 2020 om fornyelse af godkendelsen af endo-1,4-beta-xylanase produceret af Aspergillus niger CBS 109.713 som tilsætningsstof til foder til slagtekyllinger, slagtekalkuner, kalkuner opdrættet til avl, mindre udbredte fuglearter (undtagen æglæggende fugle) og prydfugle og om ophævelse af forordning (EF) nr. 1380/2007, (EF) nr. 1096/2009 og gennemførelsesforordning (EU) nr. 843/2012 (indehaver af godkendelsen er BASF SE) (EØS-relevant tekst)

text:
                  14.2.2020

                  DA

                  Den Europæiske Unions Tidende

                  L 42/1

         KOMMISSIONENS GENNEMFØRELSESFORORDNING (EU) 2020/196
         af 13. februar 2020
         om fornyelse af godkendelsen af endo-1,4-beta-xylanase produceret af Aspergillus niger CBS 109.713 som tilsætningsstof til foder til slagtekyllinger, slagtekalkuner, kalkuner opdrættet til avl, mindre udbredte fuglearter (undtagen æglæggende fugle) og prydfugle og om ophævelse af forordning (EF) nr. 1380/2007, (EF) nr. 1096/2009 og gennemførelsesforordning (EU) nr. 843/2012 (indehaver af godkendelsen er BASF SE)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele og forny en sådan godkendelse.

                     (2)

                     Endo-1,4-beta-xylanase produceret af Aspergillus niger CBS 109.713 blev ved Kommissionens forordning (EF) nr. 1380/2007 (2) godkendt for en periode på 10 år som tilsætningsstof til foder til slagtekalkuner, ved Kommissionens forordning (EF) nr. 1096/2009 (3) til slagteænder og slagtekyllinger og ved Kommissionens gennemførelsesforordning (EU) nr. 843/2012 (4) til kalkuner opdrættet til avl, mindre udbredte fuglearter bestemt til slagtning og opdrættet til æglægning eller avl og prydfugle.

                     (3)

                     I henhold til artikel 14, stk. 1, i forordning (EF) nr. 1831/2003 indgav indehaveren af denne godkendelse en ansøgning om fornyelse af godkendelsen af endo-1,4-beta-xylanase produceret af Aspergillus niger CBS 109.713 som tilsætningsstof til foder til slagtekyllinger, slagtekalkuner, kalkuner opdrættet til avl, mindre udbredte fuglearter (undtagen æglæggende fugle) og prydfugle med anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 14, stk. 2, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 27. februar 2019 (5), at ansøgeren har fremlagt data, der viser, at tilsætningsstoffet opfylder godkendelsesbetingelserne. Autoriteten anførte, at tilsætningsstoffet er sikkert for målarterne, forbrugerne og miljøet. Autoriteten konkluderede også, at tilsætningsstoffet er potentielt hudsensibiliserende respiratorisk sensibiliserende. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

                     (5)

                     Vurderingen af endo-1,4-beta-xylanase produceret af Aspergillus niger CBS 109.713 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør godkendelsen af dette tilsætningsstof fornyes som anført i bilaget til nærværende forordning.

                     (6)

                     Som følge af fornyelsen af godkendelsen af endo-1,4-beta-xylanase produceret af Aspergillus niger CBS 109.713 som fodertilsætningsstof på de betingelser, der er fastsat i bilaget til denne forordning, bør forordning (EF) nr. 1380/2007, (EF) nr. 1096/2009 og gennemførelsesforordning (EU) nr. 843/2012 ophæves.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelsen af det i bilaget opførte tilsætningsstof, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, fornyes på de betingelser, der er fastsat i bilaget.

            Artikel 2
            Forordning (EF) nr. 1380/2007, (EF) nr. 1096/2009 og gennemførelsesforordning (EU) nr. 843/2012 ophæves.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Kommissionens forordning (EF) nr. 1380/2007 af 26. november 2007 om godkendelse af endo-1,4-beta-xylanase (Natugrain Wheat TS) som fodertilsætningsstof (EUT L 309 af 27.11.2007, s. 21).

            (3)  Kommissionens forordning (EF) nr. 1096/2009 af 16. november 2009 om godkendelse af et enzympræparat af endo-1,4-beta-xylanase produceret af Aspergillus niger (CBS 109.713) som tilsætningsstof til foder til slagtekyllinger og godkendelse af en ny anvendelse af dette præparat som tilsætningsstof til foder til ænder (indehaver af godkendelsen er BASF SE) og om ændring af forordning (EF) nr. 1458/2005 (EUT L 301 af 17.11.2009, s. 3).

            (4)  Kommissionens gennemførelsesforordning (EU) nr. 843/2012 af 18. september 2012 om godkendelse af endo-1,4-beta-xylanase produceret af Aspergillus niger (CBS 109.713) som fodertilsætningsstof til kalkuner opdrættet til avl, mindre udbredte fuglearter beregnet til slagtning og opdrættet til æglægning eller avl samt prydfugle (indehaver af godkendelsen er BASF SE) (EUT L 252 af 19.9.2012, s. 23).

            (5)  EFSA Journal 2019;17(3):5652.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        Aktive enheder/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: fordøjelighedsfremmende stoffer

                        4a62

                        BASF SE

                        Endo-1,4-beta-xylanase
                        EC 3.2.1.8

                           Tilsætningsstoffets sammensætning

                        Præparat af endo-1,4-beta-xylanase
                        produceret af Aspergillus niger (CBS 109.713) med en aktivitet på mindst:
                        Fast form: 5 600  TXU (1)/g
                        Flydende form: 5 600  TXU/ml

                        Slagtekalkuner
                        Kalkuner opdrættet til avl

                        —

                        560 TXU

                        —

                                    1.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                        5.3.2030

                           Aktivstoffets karakteristika

                        Endo-1,4-betaxylanase produceret af Aspergillus niger (CBS 109.713)

                        Slagtekyllinger
                        Prydfugle
                        Mindre udbredte fuglearter bortset fra æglæggende fugle

                        —

                        280 TXU

                        —

                              Analysemetode

                            (2)

                        Viskosimetrisk metode baseret på reduceret viskositet fremkaldt ved endo-1,4-beta-xylanases aktion på substratet, der indeholder xylan (hvede-arabinoxylan), ved pH 3,5 og 55 °C.

               (1)  1TXU er den mængde enzym, der frigiver 5 mikromol reducerende sukker (xyloseækvivalenter) fra hvede-arabinoxylan pr. minut ved pH 3,5 og 55 °C.

               (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2020/197 af 13. februar 2020 om godkendelse af Allura Red AC som tilsætningsstof til foder til katte og hunde (EØS-relevant tekst)

text:
                  14.2.2020

                  DA

                  Den Europæiske Unions Tidende

                  L 42/4

         KOMMISSIONENS GENNEMFØRELSESFORORDNING (EU) 2020/197
         af 13. februar 2020
         om godkendelse af Allura Red AC som tilsætningsstof til foder til katte og hunde
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Artikel 10, stk. 2, i forordning (EF) nr. 1831/2003 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2):

                     (2)

                     Allura Red AC blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til hunde og katte, der tilhører gruppen »farvestoffer, herunder pigmenter« under overskriften »farvestoffer, som i henhold til fællesskabsbestemmelserne er godkendt til farvning af fødevarer«. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, litra b), i forordning (EF) nr. 1831/2003.

                     (3)

                     Der er i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning indgivet en ansøgning om en ny vurdering af Allura Red AC som tilsætningsstof til foder til hunde og katte med anmodning om, at stoffet klassificeres i kategorien »sensoriske tilsætningsstoffer« og i den funktionelle gruppe »farvestoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 24. april 2012 (3), 15. maj 2013 (4) og 20. oktober 2015 (5), at Allura Red AC under de foreslåede anvendelsesbetingelser ikke har skadelige virkninger på dyrs sundhed eller på miljøet. Den konkluderede også, at tilsætningsstoffet bør betragtes som potentielt skadelig for brugeren af tilsætningsstoffet som følge af hud-, øje- og indåndingseksponering. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. I overensstemmelse med Kommissionens forordning (EF) nr. 429/2008 (6) slås det i vurderingen af miljørisici, fase I, fast, at Allura Red AC, som et tilsætningsstof beregnet til dyr, der ikke er bestemt til fødevareproduktion, er undtaget fra yderligere vurdering, da det er usandsynligt, at stoffet har en væsentlig indvirkning på miljøet, da autoriteten i sine ovennævnte udtalelser ikke har konstateret videnskabeligt baseret evidens, der kan give anledning til bekymring. Autoriteten konkluderede desuden, at tilsætningsstoffet har effekt ved at farve foderstoffer. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af Allura Red AC viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette tilsætningsstof godkendes som anført i bilaget til nærværende forordning.

                     (6)

                     Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelse af det pågældende stof, bør der indrømmes en overgangsperiode, således at interesserede parter kan forberede sig på at opfylde de nye krav, som godkendelsen medfører.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Tilladelse
            Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »farvestoffer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Overgangsforanstaltninger

               1.   Det i bilaget opførte stof og forblandinger, der indeholder dette stof, som er produceret og mærket før den 5. september 2020 i overensstemmelse med de regler, der finder anvendelse før den 5. marts 2020, kan fortsat markedsføres og anvendes, indtil de eksisterende lagre er opbrugt.

               2.   Fodermidler og foderblandinger, der indeholder det stof, der er omhandlet i bilaget, og som er produceret og mærket før den 5. marts 2022 i overensstemmelse med de regler, der finder anvendelse før den 5. marts 2020, kan fortsat markedsføres og anvendes, indtil de eksisterende lagre er opbrugt.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  EFSA Journal 2012 10(5):2675.

            (4)  EFSA Journal 2013;11(6):3234.

            (5)  EFSA Journal 2015 13(11):4270.

            (6)  Kommissionens forordning (EF) nr. 429/2008 af 25. april 2008 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår udarbejdelse og indgivelse af ansøgninger samt vurdering og godkendelse af fodertilsætningsstoffer (EUT L 133 af 22.5.2008, s. 1).

            BILAG

                        Tilsætningsstoffets identifikationsnummer

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                           Kategori: Sensoriske tilsætningsstoffer. Funktionel gruppe: Farvestoffer. i) stoffer, der giver foderstoffer farve eller giver dem deres oprindelige farve tilbage

                        2a129

                        Allura Red AC

                           Tilsætningsstoffets sammensætning

                        Allura Red AC beskrives som natriumsalt som den vigtigste bestanddel.
                        Fast form (pulver eller granulater)

                           Aktivstoffets karakteristika i tilsætningsstoffet som natriumsalt

                        Allura Red AC består hovedsagelig af dinatrium 2-hydroxy-1-(2-methoxy-5-methyl-4-sulfonato-phenylazo)naphthalen-6-sulfonat og andre farvestoffer samt natriumchlorid og/eller natriumsulfat som de vigtigste ufarvede komponenter.
                        Calcium- og kaliumsaltet er også tilladt
                        Fast form (pulver eller granulater) fremstillet ved kemisk syntese
                        Kemisk formel: C18H14N2Na2O8S2

                        CAS-nummer: 25956-17-6
                        Renhedskriterier:
                        Ikke under 85 % farvestof i alt, beregnet som natriumsalt (assay)
                        Vanduopløselige bestanddele: ≤ 0,2 %
                        Andre farvestoffer: ≤ 3 %
                        Andre organiske forbindelser end
                        farvestoffer:

                                    —

                                    natrium-6-hydroxy-2-naphthalen-sulfonsyre: ≤ 0,3 %

                                    —

                                    4-amino-5-methoxy-2-methylbenzen-sulfonsyre ≤ 0,2 %

                                    —

                                    dinatrium-6,6-oxybis-(2-naphthalensulfonat) ≤ 1 %

                              Ikke-sulfonerede primære aromatiske aminer: ≤ 0,01 % (beregnet som anilin)
                        Ether-ekstraherbare bestanddele ≤ 0,2 % fra en opløsning på pH 7

                           Analysemetode  (1)

                        Til kvantificering af Allura Red AC i fodertilsætningsstoffet:

                                    —

                                    Spektrofotometri ved 504 nm (Kommissionens forordning (EU) nr. 231/2012 om FAO JECFA, monografi nr. 1 (vol. 4))

                                    —

                                    Til kvantificering af Allura Red AC i foderstoffer:

                                    —

                                    Højvæskekromatografi kombineret med tandemmassespektrometri (LC-MS/MS)

                        Katte

                        —

                        —

                        308

                                    1.

                                    I brugsvejledningen for anvendelse af tilsætningsstoffet og forblandingen angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        5.3.2030

                        Hunde

                        —

                        —

                        370

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/da/eurl/feed-additives/evaluation-reports.


title: Kommissionens gennemførelsesforordning (EU) 2020/198 af 13. februar 2020 om regler for anvendelsen af Europa-Parlamentets og Rådets forordning (EU) nr. 251/2014 for så vidt angår oprettelse af registret over geografiske betegnelser, der er beskyttet i sektoren for aromatiserede vinprodukter, og opførelse af eksisterende geografiske betegnelser i dette register

text:
                  14.2.2020

                  DA

                  Den Europæiske Unions Tidende

                  L 42/8

         KOMMISSIONENS GENNEMFØRELSESFORORDNING (EU) 2020/198
         af 13. februar 2020
         om regler for anvendelsen af Europa-Parlamentets og Rådets forordning (EU) nr. 251/2014 for så vidt angår oprettelse af registret over geografiske betegnelser, der er beskyttet i sektoren for aromatiserede vinprodukter, og opførelse af eksisterende geografiske betegnelser i dette register
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 251/2014 af 26. februar 2014 om definition, betegnelse, præsentation og mærkning og beskyttelse af geografiske betegnelser for aromatiserede vinprodukter og om ophævelse af Rådets forordning (EØF) nr. 1601/91 (1), særlig artikel 21 og artikel 26, stk. 1 og 3, og
         ud fra følgende betragtninger:

                     (1)

                     Bilag II til Rådets forordning (EØF) nr. 1601/91 (2) indeholder en liste over geografiske betegnelser for aromatiserede vinprodukter, der er beskyttet i henhold til nævnte forordning. Forordning (EØF) nr. 1601/91 blev ophævet ved og erstattet af forordning (EU) nr. 251/2014. Kapitel III i forordning (EU) nr. 251/2014 indeholder regler for beskyttelse af geografiske betegnelser i sektoren for aromatiserede vine. Nævnte kapitel giver endvidere Kommissionen beføjelse til bl.a. at vedtage gennemførelsesretsakter med henblik på at oprette og føre et offentligt tilgængeligt elektronisk register over geografiske betegnelser for aromatiserede vinprodukter, der er beskyttet i henhold til nævnte forordning. Dette register bør føres på et af Kommissionens websteder.

                     (2)

                     I henhold til artikel 26, stk. 1, i forordning (EU) nr. 251/2014 beskyttes eksisterende geografiske betegnelser for aromatiserede vinprodukter, der er opført i bilag II til forordning (EØF) nr. 1601/91, eller som er indgivet til en medlemsstat og godkendt af denne medlemsstat før den 27. marts 2014, automatisk som geografiske betegnelser i henhold til nævnte forordning. I henhold til forordningens artikel 26, stk. 3, bør eksisterende geografiske betegnelser, for hvilke den pågældende medlemsstat ikke har fremsendt det tekniske dossier og den nationale afgørelse om godkendelse til Kommissionen senest den 28. marts 2017, dog fjernes fra registret.

                     (3)

                     Den 28. marts 2017 havde Kommissionen modtaget det tekniske dossier og den nationale afgørelse om godkendelse af de eksisterende geografiske betegnelser for de aromatiserede vinprodukter på listen i bilag II til forordning (EØF) nr. 1601/91 »Nürnberger Glühwein« (den 17. marts 2017), »Samoborski bermet« (den 23. marts 2017), »Thüringer Glühwein« (den 17. marts 2017) og »Vermut di Torino« eller »Vermouth di Torino« (den 24. marts 2017).

                     (4)

                     Den 6. juli 2011 godkendte Spanien den geografiske betegnelse »Vino Naranja del Condado de Huelva«. Kommissionen modtog det tilhørende tekniske dossier og den nationale afgørelse om godkendelse den 14. marts 2017.

                     (5)

                     Kommissionen har vurderet de eksisterende geografiske betegnelser »Nürnberger Glühwein«, »Samoborski bermet«, »Thüringer Glühwein«, »Vermut di Torino« eller »Vermouth di Torino« og »Vino Naranja del Condado de Huelva« og konkluderet, at de er i overensstemmelse med definitionen af geografisk betegnelse i artikel 2, stk. (3), i forordning (EU) nr. 251/2014.

                     (6)

                     Derfor bør de eksisterende geografiske betegnelser »Nürnberger Glühwein«, »Samoborski bermet«, »Thüringer Glühwein«, »Vermut di Torino« eller »Vermouth di Torino« og »Vino Naranja del Condado de Huelva« optages i registret som geografiske betegnelser for aromatiserede vinprodukter, der er beskyttet i henhold til forordning (EU) nr. 251/2014.

                     (7)

                     Kommissionen har ikke modtaget det tekniske dossier og den nationale afgørelse om godkendelse af den eksisterende geografiske betegnelse »Vermouth de Chambéry«. Den eksisterende geografiske betegnelse »Vermouth de Chambéry« har derfor mistet beskyttelsen pr. 29. marts 2017. Da registret endnu ikke er oprettet, bør Kommissionen afstå fra at optage navnet »Vermouth de Chambéry« i registret.

                     (8)

                     Af klarhedshensyn og på anmodning fra ansøgerne bør betegnelsen for den eksisterende italienske geografiske betegnelse i bilag II til forordning (EØF) nr. 1601/91 som enten »Vermouth di Torino« eller »Vermut di Torino«, afhængigt af de sproglige udgaver af forordningen, optages i registret som »Vermut di Torino«/»Vermouth di Torino« —

               VEDTAGET DENNE FORORDNING:

            Artikel 1
            Register

               1.   Det elektroniske register over geografiske betegnelser for aromatiserede vinprodukter (i det følgende benævnt »registret«), jf. artikel 21 i forordning (EU) nr. 251/2014, oprettes ved hjælp af et digitalt system, som Kommissionen gør tilgængeligt for offentligheden.

               2.   Registret skal indeholde en liste over betegnelsen (eller betegnelserne) for de aromatiserede vinprodukter, der er beskyttet som geografiske betegnelser i henhold til forordning (EU) nr. 251/2014.

            Artikel 2
            Eksisterende geografiske betegnelser
            Følgende eksisterende geografiske betegnelser er opført i registret som geografiske betegnelser, der er beskyttet i henhold til forordning (EU) nr. 251/2014:

                        a)

                        »Nürnberger Glühwein«

                        b)

                        »Samoborski bermet«

                        c)

                        »Thüringer Glühwein«

                        d)

                        »Vermut di Torino«/»Vermouth di Torino«

                        e)

                        »Vino Naranja del Condado de Huelva«.

            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 84 af 20.3.2014, s. 14.

            (2)  Rådets forordning (EØF) nr. 1601/91 af 10. juni 1991 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter (EFT L 149 af 14.6.1991, s. 1).


title: Kommissionens gennemførelsesforordning (EU) 2020/199 af 13. februar 2020 om at gøre importen af endeløse filamenter af glasfibervarer med oprindelse i Egypten til genstand for registrering

text:
                  14.2.2020

                  DA

                  Den Europæiske Unions Tidende

                  L 42/10

         KOMMISSIONENS GENNEMFØRELSESFORORDNING (EU) 2020/199
         af 13. februar 2020
         om at gøre importen af endeløse filamenter af glasfibervarer med oprindelse i Egypten til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (1) (»grundforordningen«), særlig artikel 24, stk. 5a,
         efter at have underrettet medlemsstaterne, og
         ud fra følgende betragtninger:

                     (1)

                     Europa-Kommissionen (»Kommissionen«) offentliggjorde den 7. juni 2019 en meddelelse i Den Europæiske Unions Tidende (2) om indledning af en antisubsidieprocedure vedrørende importen til Unionen af endeløse filamenter af glasfibervarer med oprindelse i Egypten (»indledningsmeddelelsen«).

                     (2)

                     Meddelelsen fulgte efter en klage, der blev indgivet den 24. april 2019 af European Glass Fibre Producers Association »APFE« (»klageren«) på vegne af producenter, der tegner sig for over 25 % af den samlede EU-produktion af endeløse filamenter af glasfibervarer.

                     (3)

                     Denne antisubsidieundersøgelse gennemføres efter Kommissionens indledning af en særskilt undersøgelse med henblik på at undersøge forekomsten af skadevoldende dumping vedrørende den samme vare, men dog med oprindelse i Egypten og Bahrain, som blev indledt den 3. maj 2019 (3).

                     (4)

                     Undersøgelsen af subsidiering og skade omfatter perioden fra 1. april 2018 til 31. marts 2019 (»undersøgelsesperioden«). Undersøgelsen af udviklingstendenser af relevans for vurderingen af skade omfatter perioden fra den 1. januar 2016 frem til udgangen af undersøgelsesperioden (»den betragtede periode«).

               1.   Vare, der skal gøres til genstand for registrering

                     (5)

                     Den vare, der skal gøres til genstand for registrering (»den pågældende vare«) er afhuggede glasfibertråde af en længde på 50 mm og derunder (»afhuggede tråde«), glasfiberrovings, undtagen glasfiberrovings, der er imprægneret og belagt, med et glødetab på over 3 % (som fastsat i henhold til ISO-standard 1887) (»rovings«), og måtter af glasfiberfilamenter, undtagen måtter fremstillet af glasuld (»måtter«) med oprindelse i Egypten, i øjeblikket henhørende under KN-kode 7019 11 00, ex 7019 12 00 og 7019 31 00 (Taric-kode 7019120022, 7019120025, 7019120026 og 7019120039). Den pågældende vare er kendt som »glasfiberforstærkninger« eller »GFR«.

               2.   Begrundelse for registrering

                     (6)

                     I henhold til artikel 24, stk. 5a, i grundforordningen skal Kommissionen pålægge toldmyndighederne at tage de nødvendige skridt til at registrere importen i løbet af forhåndsfremlæggelsesperioden i henhold til artikel 29a, således at der senere kan anvendes foranstaltninger mod denne import fra datoen for en sådan registrering, medmindre den har tilstrækkelige beviser for, at kravene enten i grundforordningens artikel 16, stk. 4, litra c) eller d), ikke er opfyldt.

                     (7)

                     Kommissionen analyserede derfor kravene i grundforordningens artikel 16, stk. 4, litra c) og d), vedrørende, hvorvidt importen bør registreres i løbet af forhåndsfremlæggelsesperioden.

                     (8)

                     Ifølge disse artikler skal Kommissionen undersøge, om:

                                 —

                                 der er tale om kritiske omstændigheder, hvor der for så vidt angår den pågældende subsidierede vare forårsages skade, der vanskeligt kan afhjælpes, som følge af en omfattende import inden for et forholdsvis kort tidsrum af en vare, hvortil der ydes udligningsberettigede subsidier, og

                                 —

                                 det anses for påkrævet at pålægge denne import udligningstold med tilbagevirkende kraft for at hindre, at der på ny vil blive forvoldt skade.

               2.1.   Varer, der drager fordel af udligningsberettigede subsidier

                     (9)

                     Med hensyn til subsidiering råder Kommissionen over tilstrækkelige beviser for, at eksporten af den pågældende vare fra Egypten subsidieres på dette tidspunkt, og at den eksporterende producent Jushi i Egypten havde fordel af disse subsidier i undersøgelsesperioden.

                     (10)

                     De påståede subsidieordninger i klagen omfatter:

                                 —

                                 direkte overførsel af midler

                                 —

                                 indtægter, som staten giver afkald på, eller som ikke opkræves, og

                                 —

                                 statslig levering af varer eller tjenesteydelser mod utilstrækkeligt vederlag.

                     (11)

                     Som anført i indledningsmeddelelsen hævdede klageren, at disse foranstaltninger udgør subsidier, eftersom de omfatter et finansielt bidrag fra den egyptiske regering (herunder offentlige organer), hvorved den eksporterende producent af den pågældende vare opnår en fordel. Det hævdes, at de er begrænset til visse virksomheder eller erhvervsgrene eller grupper af virksomheder og/eller betingede af eksportresultater og derfor er specifikke og udligningsberettigede.

                     (12)

                     Beviserne for subsidiering blev gjort tilgængelige i den ikke-fortrolige udgave af klagen og yderligere analyseret i notatet om tilstrækkeligheden af beviserne.

                     (13)

                     Kommissionen har derfor på nuværende tidspunkt tilstrækkelige beviser, der tyder på, at der ydes udligningsberettigede subsidier til eksporten af GFR fra Egypten.

               2.2.   Omfattende import af GFR fra Egypten i en relativt kort periode

                     (14)

                     Dataene fra Surveillance 2-databasen viser sammen med oplysningerne fra 2015 i klagen en omfattende import af GFR fra Egypten mellem 2015 og 2018. Importen steg i mængde i denne periode med 200 %, og dens markedsandel steg fra 4,6 % i 2015 til 12,8 % i 2018.

                     (15)

                     Med henvisning til nyere data viser grafen herunder mængden af GFR, der er importeret fra Egypten pr. kvartal fra januar 2016 til september 2019. Dette omfatter den betragtede periode (første kvartal 2016-første kvartal 2019) og to kvartaler efter undersøgelsesperioden (»UP«) (andet og tredje kvartal 2019).

                     (16)

                     For den betragtede periode ses der en markant stigning på 130 %, fra lidt over 14 000 ton i første kvartal 2016 til 32 000 ton i første kvartal 2019, hvilket er en stigning i markedsandelen fra 5 % til 14 %:

                     (17)

                     Eftersom den særskilte antidumpingundersøgelse, der er nævnt i betragtning 3, vedrører importen af den samme vare fra bl.a. Egypten, kan en sådan indledning allerede have påvirket handelsstrømmene med henblik på den foreliggende vurdering. Datoen for indledningen af denne sag, dvs. den 3. maj 2019, vil således blive betragtet som begyndelsen af perioden efter indledningen af undersøgelsen, når man vurderer udviklingen i importen, også i denne undersøgelse.

                     (18)

                     En analyse af importen fra Egypten i perioden efter indledningen af undersøgelsen tyder ikke på, at den massive import er ophørt, men snarere at den er på det samme eller et højere niveau:

                                 Importmængde fra Egypten (ton)

                                 Månedligt gennemsnit (UP)

                                 Efter indledning i alt  (*1)

                                 Samme periode i UP i alt  (*2)

                                 Månedligt gennemsnit (efter indledning)

                                 Forskel
                                 Samme periode i UP — efter indledning (i alt)

                                 Forskel
                                 UP i alt — efter indledning (månedligt gennemsnit)

                                 Egypten

                                 12 014

                                 91 319

                                 92 286

                                 13 045

                                 – 1 %

                                 + 9 %

                                    Kilde:Surveillance 2-databasen.

                     (19)

                     Hvad angår undersøgelsesperioden og tiden derefter var den gennemsnitlige månedlige importmængde mellem maj og november 2019 nemlig 9 % større end i undersøgelsesperioden.

                     (20)

                     Den samlede mængde GFR med oprindelse i Egypten, der blev importeret til Unionen mellem maj og november 2019, er på næsten samme niveau som den samlede importmængde i samme periode i 2018.

                     (21)

                     På grundlag af ovenstående analyse konkluderede Kommissionen, at der er sket en omfattende import fra Egypten. Disse mængder udgør sammen med stigningen i markedsandelen i hele den betragtede periode en omfattende import i et relativt kort tidsrum, jf. grundforordningens artikel 16, stk. 4.

                     (22)

                     Stigningen i importen faldt faktisk sammen med indledningen af antidumpingundersøgelsen vedrørende den pågældende vare efter en faldende og en mere stabil udvikling i importen i de to foregående kvartaler. Dette kan skyldes, at den pågældende vare muligvis kan blive genstand for handelsbeskyttelsesforanstaltninger.

               2.3.   Kritiske omstændigheder og skade, som vanskeligt kan afhjælpes

                     (23)

                     Klagen indeholder tilstrækkelige beviser for, at EU-erhvervsgrenen lider væsentlig skade forårsaget af importen fra Egypten, som er vanskelig at afhjælpe, og at der er tale om kritiske omstændigheder.

                     (24)

                     Importen fra Jushi Egypt til Unionen er steget væsentligt siden 2015, hvor Kommissionen fandt, at EU-erhvervsgrenen ikke led skade (4).

                     (25)

                     Kommissionen har tilstrækkelige beviser for, at subsidiering af de eksporterende producenter forvolder EU-erhvervsgrenen væsentlig skade, der vanskeligt kan afhjælpes. Disse beviser består af detaljerede oplysninger, der er indeholdt i klagen og vedrører de vigtigste skadesfaktorer, som anført i grundforordningens artikel 8, stk. 4.

                     (26)

                     Beviser for sådanne omstændigheder omfatter den hurtige forværring af EU-erhvervsgrenens situation, der er kendetegnet ved et fald i fortjenesten fra det højeste niveau på 13 % i 2016 til 4,6 % i 2018 samt et tab af markedsandele på 11 procentpoint i den samme periode (2016-2018).

                     (27)

                     Denne forværring faldt sammen med den øgede importmængde fra Egypten, der fremgår af grafen ovenfor, og et fald i den gennemsnitlige importpris som beskrevet nedenfor.

                     (28)

                     Kommissionen konstaterede, at den gennemsnitlige enhedspris på GFR fra Egypten er faldet fra 1 007 EUR/ton i første kvartal 2016 til 904 EUR/ton i undersøgelsesperioden. Efter indledningen af antidumpingundersøgelsen vedrørende den samme vare fra Egypten fortsatte enhedsprisen med at falde mellem maj 2019 og november 2019 til et gennemsnit på 884 EUR/ton.

                     (29)

                     Ifølge klagen underbød importen fra Egypten i betydelig grad EU-erhvervsgrenens priser med 16 % i 2018.

                     (30)

                     Desuden foretog Kommissionen en vurdering af, om den forvoldte skade var vanskelig at afhjælpe. I betragtning af at nogle brugere af GFR gennemfører lange processer for at certificere deres leverandører, er det usandsynligt, at de skifter tilbage til en EU-producent på kort eller endog mellemlang sigt, efter de har skiftet til en kinesisk eller en egyptisk leverandør. Denne trussel om permanent tab af markedsandele eller reduceret indtægt udgør en skade, der vanskeligt kan afhjælpes.

                     (31)

                     På grundlag af de foreliggende beviser konkluderede Kommissionen derfor, at EU-erhvervsgrenen lider skade, som vanskeligt kan afhjælpes, og at omstændighederne er kritiske.

               2.4.   Hindring af fornyet skade

                     (32)

                     Endelig fandt Kommissionen, i lyset af overvejelserne i afsnit 2.3, det nødvendigt at forberede den mulige indførelse af foranstaltninger med tilbagevirkende kraft ved at indføre registrering med henblik på at hindre fornyelse af denne skade. Markedsforholdene efter UP synes faktisk at bekræfte, at situationen for den indenlandske erhvervsgren forværres som følge af den væsentlige stigning i den subsidierede import til lave priser.

               2.5.   Konklusion

                     (33)

                     I lyset af ovenstående fandt Kommissionen, at der ikke er noget afgørende bevis for, at registrering af importen af den pågældende vare i forhåndsfremlæggelsesperioden ikke er berettiget i dette tilfælde.

                     (34)

                     Kommissionen vil således i overensstemmelse med grundforordningens artikel 24, stk. 5a, registrere importen af den pågældende vare i forhåndsfremlæggelsesperioden.

               3.   Fremtidig betalingsforpligtelse vedrørende den registrerede import

                     (35)

                     Ifølge grundforordningens artikel 24, stk. 5a, skal importen af den pågældende vare gøres til genstand for registrering i forhåndsfremlæggelsesperioden, jf. grundforordningens artikel 29a.

                     (36)

                     Enhver fremtidig betalingsforpligtelse udspringer af de endelige resultater af denne antisubsidieundersøgelse. På dette stadie i undersøgelsen er det endnu ikke muligt at anslå størrelsen af subsidieringen i Egypten. Klagen indeholder ikke et nøjagtigt skøn over subsidiebeløbet, som normalt bør anvendes som grundlag for at fastlægge udligningstolden. Klagen indeholder kun et skøn over skadestærsklen for 2018 på 22 %.

                     (37)

                     I overensstemmelse med grundforordningens artikel 15, stk. 1, fjerde afsnit, ville dette anslåede beløb for betalingsforpligtelsen kun være relevant, såfremt en told baseret på det udligningsberettigede subsidiebeløb var højere, og Kommissionen konkluderer klart, at det ikke er i Unionens interesse at pålægge denne højere told.

               4.   Behandling af personoplysninger

                     (38)

                     Personoplysninger indsamlet i forbindelse med denne registrering vil blive behandlet i overensstemmelse med Europa-Parlamentets og Rådets forordning (EU) 2018/1725 (5) —

               VEDTAGET DENNE FORORDNING:

            Artikel 1

               1.   Toldmyndighederne pålægges hermed i henhold til artikel 24, stk. 5a, i forordning (EU) 2016/1037 at træffe de nødvendige foranstaltninger til at registrere importen til Unionen af afhuggede glasfibertråde, af en længde på 50 mm og derunder, glasfiberrovings, undtagen glasfiberrovings, der er imprægneret og belagt, med et glødetab på over 3 % (som fastsat i henhold til ISO-standard 1887), og måtter af glasfiberfilamenter, undtagen måtter af glasuld, i øjeblikket henhørende under KN-kode 7019 11 00, ex 7019 12 00, 7019 31 00 (Taric-kode 7019120022, 7019120025, 7019120026 og 7019120039), med oprindelse i Egypten.

               2.   Registreringen ophører tre uger efter datoen for denne forordnings ikrafttrædelse.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 55.

            (2)  EUT C 192 af 7.6.2019, s. 30.

            (3)  Meddelelse om indledning af en antidumpingprocedure vedrørende importen af endeløse filamenter af glasfibervarer med oprindelse i Bahrain og Egypten (EUT C 151 af 3.5.2019, s. 4).

            (*1)  Maj til november 2019

            (*2)  Maj til november

            (4)  Kommissionens gennemførelsesforordning (EU) 2017/724 af 24. april 2017 om indførelse af en endelig antidumpingtold på importen af visse endeløse filamenter af glasfibervarer med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 107 af 25.4.2017, s. 4).

            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


title: Kommissionens gennemførelsesforordning (EU) 2020/420 af 16. marts 2020 om berigtigelse af den tyske udgave af forordning (EU) 2016/919 om den tekniske specifikation for interoperabilitet gældende for togkontrol- og kommunikationsdelsystemerne i jernbanesystemet i Den Europæiske Union (EØS-relevant tekst)

text:
                  20.3.2020

                  DA

                  Den Europæiske Unions Tidende

                  L 84/5

         KOMMISSIONENS GENNEMFØRELSESFORORDNING (EU) 2020/420
         af 16. marts 2020
         om berigtigelse af den tyske udgave af forordning (EU) 2016/919 om den tekniske specifikation for interoperabilitet gældende for togkontrol- og kommunikationsdelsystemerne i jernbanesystemet i Den Europæiske Union
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union (1), særlig artikel 5, stk. 11, og
         ud fra følgende betragtninger:

                     (1)

                     Den tyske udgave af Kommissionens forordning (EU) 2016/919 (2) indeholder en fejl i bilagets afsnit 7.4.2.3, punkt 2, for så vidt angår betingelserne for anvendelse af en overgangsfase.

                     (2)

                     Den tyske udgave af forordning (EU) 2016/919 bør derfor berigtiges. De øvrige sprogudgaver er ikke berørt.

                     (3)

                     Som følge af fejlen i punkt 2 i afsnit 7.4.2.3 i bilaget er økonomiske operatører underlagt unødvendigt restriktive krav med hensyn til at bringe jernbanekøretøjer i omsætning. Fra den 16. juni 2019 til den 31. december 2020 bør det på særlige betingelser være muligt at udstede omsætningstilladelser for køretøjer på grundlag af overensstemmelse med specifikationssæt nr. 1, der er omhandlet i tabel A-2 i bilag A til forordning (EU) 2016/919. De betingelser, der skal opfyldes, bør være, at køretøjerne er godkendt efter en køretøjstype, der blev godkendt inden den 1. januar 2019 på grundlag af overensstemmelse med specifikationssæt nr. 1, der er omhandlet i tabel A-2 i bilag A til forordning (EU) 2016/919. Den tyske udgave bør derfor berigtiges med tilbagevirkende kraft.

                     (4)

                     Foranstaltningerne i denne forordning er i overensstemmelse med udtalelsen fra det udvalg, der er nedsat ved artikel 51, stk. 1, i direktiv (EU) 2016/797 —

               VEDTAGET DENNE FORORDNING:

            Artikel 1

               (vedrører ikke den danske udgave)

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 16. juni 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. marts 2020.

                  På Kommissionens vegne

               Ursula VON DER LEYEN

                  Formand

            (1)  EUT L 138 af 26.5.2016, s. 44.

            (2)  Kommissionens forordning (EU) 2016/919 af 27. maj 2016 om den tekniske specifikation for interoperabilitet gældende for togkontrol- og kommunikationsdelsystemerne i jernbanesystemet i Den Europæiske Union (EUT L 158 af 15.6.2016, s. 1).